שיחה:עיילבון

message: הסרתי מהערך את המקור למשפט "הישוב הנוכחי נוסד במאה ה-17 על ידי תושבים נוצרים מהישובים הסמוכים דיר חנא, עראבה וסכנין", מכיוון שהוא לא מקור מתאים לדברים. נא להביא מקור הולם יותר, אם יש כזה. יוסאריאן • שיחה 12:06, 1 בדצמבר 2010 (IST)
replies: text: יצויין גם שבערך באנגלית מוזכר שכבר ב-1596, שלהי המאה ה-16 תועדו 13 משפחות מוסלמיות בכפר במפקד התושבים העות'מני. נכתב שם גם שהכפר הנוכחי נוסד על ידי תושבים מהכפרים האמורים במאה ה-19, כאשר מסתמכים על המקור הזה. בעיני המקור האחרון ומאמרה של שפק ליסק אינם מקורות מתאימים לדברים. יוסאריאן • שיחה 12:10, 1 בדצמבר 2010 (IST)
replies: text: :עם כל הבעיתיות של שפק-ליסק כמקור, זה יותר רציני ממה שיש באתר הדגלים. זה אומנם טלפון שבור, והיא מסתמכת על מקורות שהיא לא טורחת לצטט, אבל סבירו להניח שיש מקורות כאלה. אם יהיו מקורות יורת טובים אז כמובן שצריך להחליף, אבל עד אז עדיף זה מכלום. eman • שיחה • ♥ 12:34, 1 בדצמבר 2010 (IST)
replies: text: ::אני לא מסכים. עצם העובדה שהיא עורכת סקירה מקיפה על תולדות היישוב ולא מזכירה את המפקד של 1596 מבהירה לא מדובר במאמר רציני. זה לא מקור מתאים לעובדות שמוזכרות בערך. יוסאריאן • שיחה 12:45, 1 בדצמבר 2010 (IST)
thread_title: ייסוד היישוב

message: בערך מוצגת גירסתו של מוריס. האם זו הגירסה המוסכמת? האירוע נכתב עשרות שנים אחר התרחשותו ולכן חשוב לציין מי תיעד אותו. בנוסף בגירסה הנוכחית נראה כאילו גלבר ומוריס כתבו בדיוק אותו דבר, וזה לא נכון. לדעתי או שכותבים באופן כללי שנהרגו כ-12 תושבים ואז ניתן להפנות למוריס וגלבר בהערה, או שיורדים לרזלוציה ואז מציינים שזו גרסתו של מוריס ומפנים גם לגלבר. דרך - שיחה 02:37, 7 בדצמבר 2010 (IST)
replies: text: אני לא חושב שיש איזשהו ויכוח על קיום האירוע. מה שכתבתי מתבסס בעיקר על מוריס כי הוא יותר מפורט, וגם מביא מכתב שכתבו אנשי הכפר לשטרית. גלבר מזיכר את זה יותר בקיצור, מספר על קצין ישראלי שדיווח שהוא הוכיח לאנשי האו"ם שבאו לחקור תלונה של אנשי הכפר על הריגת 13 גברים בכפר שהדברים לא התקיימו, ואז גלבר כותב: "אף על פי כן, ההרג בעילבון וגירוש תושבי הכפר בעקבותיו אכן התרחשו" ואז מספר על פרשת הראשים הכרותים ומפרט עליה. מוריס מזכיר בקשר לפרשת הראשים הכרותים רק את זה שהם נמצאו בעת הכיבוש.

text: יש גם עדויות של אנשי הכפר באתר "זוכרות" קובץ PDF, שמספרים גם על עוד טבח שאירע בכפר אחרי שתושביו גורשו, בו נהרגו 15 בדואים מהסביבה. אבל לזה לא מצאתי איזכורים במקורות אחרים. eman • שיחה • ♥ 03:34, 7 בדצמבר 2010 (IST)
replies: text: :אין ויכוח בינינו. את דעתי כתבתי לעיל. חשוב לדייק לגבי הגירסה לא לגבי קיום האירוע. לכן ציינתי "ראו גם: גלבר וכו'". דרך - שיחה 04:51, 7 בדצמבר 2010 (IST)
replies: text: ::OK, הרחבתי את הערת השוליים לגבי מי כותב מה. eman • שיחה • ♥ 13:27, 7 בדצמבר 2010 (IST)
thread_title: רצח התושבים

message: לפי "לידתה" לבני מוריס, התושבים הניפו דגלים לבנים כשנכנסו חיילי צה"ל. הוא לא כותב על תהלוכה בה נישאו ראשי החיילים (היש לכך מקור אמין?), וכותב כי החיילים שסבבו בכםר מצאו שני ראשים כרותים. 
אח"כ הוא מביא מכתב שכתבו זקני הכפר לבכור-שלום שטרית, בו הם כותבים כי הוא הוביל את כל תושבי הכפר, בבגדי השינה שלהם (כ-800 איש), לאל-מע'ר לפני מכוניות הצבא. בשעה שהמפקד ושני חיילים הרגו את 12 הצעירים. כשהגיעו לכפר ענן הצטרף משוריין שהמטיר אש ותוך כך הרג קשיש ופצע 3 נשים. בפראדיה החיילים שדדו מהתושבים 500 ל"י ואת תכשיטי הנשים, שלחו 42 צעירים למעצר, ואת היתר הובילו משך עוד יום או יומיים לעבר לבנון, כשכל הזמן הזה בא אל פיהם אוכל רק פעם אחת (ומתאר סבל של הנשים המיניקות וההרות). לאחר מכן בזזו החיילים שנותרו במקוםפ את בתי הכפר. 
עוןד הוא כותב כי היו כפריים שהתחבאו הוואדיות שבאזור, והסתננו בחזרה בימים לאחר מכן, וכי ראשי הקהילה הנוצרית השתדלו אצל השלטונות הישראלים שירשו לתושבים לחזור לכפרם והטילו את אשמת כריתת הראשים על פאוזי אל-מנצור, רב-סמל בצבא קאוקג'י.
יש המשך, אבל לא היום. יוסאריאן • שיחה 00:22, 15 בדצמבר 2010 (IST)
replies: text: כאמור הסיפור על התהלוכה נמצא בספר של גלבר. אין בהכרח סתירה בין הדברים. eman • שיחה • ♥ 00:26, 15 בדצמבר 2010 (IST)
שאלה: שני הויקיפדים בשיחה זו מרבים לצטט את בני מוריס. אך מתעלמים מהגרסה השונה לחלוטין של נתנאל לורך בספרו קורות מלחמת העצמאות או של זאב וילנאי (המערכה לשחרור ישראל). האם יש כאן משהו מכוון? קשה לי לראות אובייקטיביות בכתיבת ערך אנציקלופדי תוך כדי ציטוט מחקר הנתון במחלוקת העוסק בסכסוך הפלסטיני. זה ערך אנציקלופדי, לא במה פוליטית. 84.111.191.5 00:47, 15 בדצמבר 2010 (IST)

text: א. אף אחד לא הציג כאן את דעתם של וילנאי או לורך.

text: ב. בלי לבדוק, אני מנחש שוילנאי ולורך כתבו את ספריהם לפני שנפתחו ארכיוני צה"ל וההגנה. במצב שכזה, או שהם הסתמכו אך ורק על עדויות של חיילים ופקידים ישראליים, ולא על מסמכים וארכיונים מקוריים, מצב שמעמיד את מחקריהם בעמדה נחותה יחסית לאלה של מי שמביא ראיות ומסמכים מקוריים, או שהם היו "כותבים מטעם" ופעלו בתוך גוף מוסדי שאת פעולותיו הם תיעדו, כמו מחלקת ההיסטוריה של צה"ל, שעם כל הכבוד, קשה לסמוך עליה שתתעד פשעי מלחמה, או לצורך העניין "פעולות שנויות במחלוקת" אותן ביצע הגוף שהוא מטה לחמם.

text: ג. ושוב בלי לבדוק, נהוג שאנציקלופדיה מסתמכת על הידע המדעי האחרון. תיתכן סקירה של ספרות עבר (ואולי עדיף בערכים כמו היסטוריוגרפיה ישראלית), אבל באופן עקרוני אם יש מחקר עדכני יחסית ששופך אור חדש על תחום ידע מסויים, עדיף להביא אותו על פני מחקר שנעשה 30 שנים בעבר, ונקודה ב. גם מבהירה מדוע.

text: יוסאריאן • שיחה 01:10, 15 בדצמבר 2010 (IST)

text: לורך מזכיר את עיילבון רק במשפט אחד וגם זה בדרך אגב: "עילבון נכבשה בראשית הלילה על ידי כוחות גולני, המהווים את הזרוע הדרומית; ואולם יחידה קטנה המשיכה להחזיק במראר בסיוע תותחים, וערכה שם קרב  של משמר עורפי, קרב שהצליח למנוע את גולני מהגיע לצומת רמה ומהשתלט על כביש פקיעין, בו התנהלה תנועת הנסיגה מהדרום". eman • שיחה • ♥ 02:49, 15 בדצמבר 2010 (IST)
replies: text: :ד. גם בלי עזרתו של אימן הייתי מנחש שממילא, המחקרים הללו לא הזכירו את המעשה. זו היתה תקופה בה איזכור מקרים שכאלה היה לא מכובד ולא יאה, למה להשחיר פנים? למה לפגוע באתוס "טוהר הנשק"?

text: :ה. לכתוב שמחקרו של מוריס "שנוי במחלוקת" ולרממוז שהוא פוליטי זה קצת מצחיק. אני מסכים שהמעשה עצמו שנוי במחלוקת (לשון המעטה), אבל החקר מבוסס ברובו על ארכיונים של הממשלה הזמנית ושל צה"ל, אם הוא מצא שם משהו לא נעים ופרסם אותו זה לא הופך אותו ל"פוליטי". יוסאריאן • שיחה 09:09, 15 בדצמבר 2010 (IST)
thread_title:  פרטים נוספים 

message: דוד שי מחק באופן תמוה מידע מהערך. מידע זה מופיע בלקסיקונים, מדריכים ומאמרים שונים העוסקים בעילבון. שם הכפר משמר את שמו של היישוב הקדום ולא של המעיין..  בנוסף, הרי מאמר שהוסר גם הוא ויכול לעזור בהרחבת הערך או ערך מקביל. אם כי, אני לא הייתי מסתמך על מקור זה באופן ישיר. ד"ר רבקה שפק-ליסק, עילבון היא עילבו היהודית. דרך - שיחה 23:57, 19 במרץ 2011 (IST)
replies: text: אתה מוזמן לכתוב את הערך עילבו, ובו לתת את המידע שהוסר, בתקווה שתמצא מקור ראוי. עילבו הוא יישוב נפרד מעיילבון, ואין הצדקה לפרט בערך עיילבון את ההיסטוריה של עילבו. דוד שי - שיחה 00:12, 20 במרץ 2011 (IST)
replies: text: :כשייכתב הערך בהחלט יהיה ניתן להזכיר בקצרה שבעבר שכן במקום יישוב קדום בשם עיילבו ולהסתפק בזה. לבנתיים אין סיבה להעלים את המידע (לא הבנתי את ההערה המוזרה לגבי המקור הראוי). כאמור, שיקול דעתך שונה משל עורכים רבים כפי שכתבתי לעיל (לדוגמה מדריך ישראל, לקסיקון מפה ואני מניח שכך גם במקומות נוספים) דרך - שיחה 00:14, 20 במרץ 2011 (IST)
replies: text: ::כתבתי. אני מבקש להבא שלא למחוק מידע חשוב מערכים (במקרה זה המידע אפילו לא הועבר לדף השיחה). דרך - שיחה 06:25, 20 במרץ 2011 (IST)
replies: text: :::מעז יצא מתוק. דוד שי - שיחה 06:40, 20 במרץ 2011 (IST)
replies: text: ::::אכן. דרך - שיחה 09:56, 20 במרץ 2011 (IST)
thread_title: מחיקת מידע מהערך

message: בהיותי תושבת בכפר עיילבון ומורה בבית ספר חט"ב אני מפנה לטעות בפרק החינוך בו הוזכר כי "כיום בכפר שני בתי ספר (בית הספר היסודי חט"ב, נחשב על ידי משרד החינוך לשני בתי ספר, אולם הוא נמצא באותו מתחם ויש לו מנהל יחיד) . מידע זה אינו מעודכן כי הוקם לפני חמש שנים בית ספר חט"ב חדש ומונה לו מנהל חדש , כך ששני בתי הספר הופרדו הן מבחינה פיזית והן מבחינה ניהולית . 84.110.63.172 18:13, 13 בינואר 2021 (IST)
thread_title:  תיקון טעות מתוך ידיעה אישית 

message: צ"ל עילבון.  מתייג את  שושושושון - שיחה 12:46, 13 ביולי 2021 (IDT)
replies: text: גם אני חושב כך. עילבון. אלדד • שיחה 13:13, 13 ביולי 2021 (IDT)
replies: text: :אכן, יש לתעתק "עילבון". בוסתן - שיחה 13:51, 13 ביולי 2021 (IDT)
replies: text: ::מעדיף עיילבון - צורה זו קרובה יותר לצורת ההגייה. peledy - שיחה 14:28, 13 ביולי 2021 (IDT)
replies: text: :::מעדיף לשנות ל-עילבון. זו גם צורת הכתיבה הרווחת יותר. Amikamraz - שיחה 22:47, 13 ביולי 2021 (IDT)
thread_title: שינוי שם